ENSIMMÄISEN AJOKORTIN SUORITTAJAN KOULUTUS (EAS-teoriat) 4 teoriatuntia on pakollinen kaikille, jotka hakevat ajokorttia ensimmäistä kertaa. Opetus sisältää 4 tuntia teoriakoulutusta liikenteen perusteita. Koulutuksen tavoitteena on antaa ajokorttia suorittavalle perustiedot liikennejärjestelmästä, liikenteen vuorovaikutteisuudesta ja riskeistä, eri tienkäyttäjäryhmien turvallisuuteen liittyvistä tekijöistä, moottorikäyttöisen ajoneuvon kuljettamiseen liittyvistä vastuista ja velvollisuuksista sekä muista turvallisen ja ympäristön huomioon ottavan ajotavan vaatimuksista. Voit hankkia opetuksen autokoulussa tai muulta viranomaisen hyväksymältä kouluttajalta. Opetusta antavat esimerkiksi jotkut peruskoulun yläasteet, lukiot ja ammatilliset oppilaitokset. Pyydä suoritetusta koulutuksesta todistus opettajalta. Tarvitset sitä mennessäsi teoria- ja ajokokeeseen. Opetuslupaopetuksessa EAS-koulutus tulee olla suoritettuna ennen ajo-opetuksen aloittamista.